CELEX: 32014R0685
Language: fi
Date: 2014-06-20 00:00:00
Title: Komission asetus (EU) N:o 685/2014, annettu 20 päivänä kesäkuuta 2014 , Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta kiinteissä ravintolisissä käytettävän polyvinyylialkoholi-polyetyleeniglykoli-oksaskopolymeerin osalta  ETA:n kannalta merkityksellinen teksti

21.6.2014   
            
            
               FI
            
            
               Euroopan unionin virallinen lehti
            
            
               L 182/23
            
         KOMISSION ASETUS (EU) N:o 685/2014,
   annettu 20 päivänä kesäkuuta 2014,
   Euroopan parlamentin ja neuvoston asetuksen (EY) N:o 1333/2008 liitteen II ja komission asetuksen (EU) N:o 231/2012 liitteen muuttamisesta kiinteissä ravintolisissä käytettävän polyvinyylialkoholi-polyetyleeniglykoli-oksaskopolymeerin osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan ja 14 artiklan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Komission asetuksessa (EU) N:o 231/2012 (3) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.
            
         
               (3)
            
            
               Kyseiset luettelot voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai asiaa koskevan hakemuksen johdosta.
            
         
               (4)
            
            
               Polyvinyylialkoholi-polyetyleeniglykoli-oksaskopolymeerin (PVA-PEG-oksaskopolymeerin) käytön hyväksymisestä ravintolisien vesipohjaisissa välittömästi vapauttavissa kalvopäällysteissä jätettiin hakemus 13 päivänä syyskuuta 2011. Hakemus asetettiin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (5)
            
            
               Euroopan elintarviketurvallisuusviranomainen arvioi PVA-PEG-oksaskopolymeerin turvallisuutta elintarvikkeiden lisäaineena ja tuli siihen tulokseen, että sen käyttö kiinteissä ravintolisissä kalvopäällysteenä ei aiheuta turvallisuusriskiä, kun sitä käytetään esitetyissä käyttötarkoituksissa. (4)
               
            
         
               (6)
            
            
               PVA-PEG-oksaskopolymeeri on tarkoitettu käytettäväksi ravintolisien vesipohjaisissa välittömästi vapauttavissa kalvopäällysteissä. Se suojaa epämiellyttäviltä mauilta ja hajuilta, parantaa tablettien ulkomuotoa, tekee tableteista helpommin nieltäviä, antaa tableteille niille ominaisen ulkomuodon ja suojaa herkkiä vaikuttavia ainesosia. Aineen erityisominaisuutena on, että se on erityisen joustavaa, sen viskositeetti on alhainen, ja se liukenee nopeasti happamiin, neutraaleihin ja emäksisiin vesipitoisiin väliaineisiin. Tämän vuoksi on aiheellista sallia PVA-PEG-oksaskopolymeerin käyttö kiillotusaineena kiinteissä ravintolisissä ja antaa kyseiselle lisäaineelle E-numero E 1209.
            
         
               (7)
            
            
               PVA-PEG-oksaskopolymeerin eritelmä olisi sisällytettävä asetukseen (EU) N:o 231/2012 silloin, kun se sisällytetään asetuksen (EY) N:o 1333/2008 liitteessä II vahvistettuihin unionin elintarvikelisäaineiden luetteloihin ensimmäisen kerran.
            
         
               (8)
            
            
               Sen vuoksi asetuksia (EY) N:o 1333/2008 ja (EU) N:o 231/2012 olisi muutettava.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite II tämän asetuksen liitteen I mukaisesti.
   2 artikla
   Muutetaan asetuksen (EU) N:o 231/2012 liite tämän asetuksen liitteen II mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä kesäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
   
      (4)  EFSA Journal 2013; 11(8):3303.
   
      LIITE I
      Muutetaan asetuksen (EY) N:o 1333/2008 liite II seuraavasti:
      
                  1)
               
               
                  Lisätään B osan 3 kohdassa ”Muut lisäaineet kuin väri- ja makeutusaineet” olevan lisäainetta E 1208 Polyvinyylipyrrolidoni-vinyyliasetaattikopolymeeri koskevan kohdan jälkeen uusi kohta seuraavasti:
                  
                              
                                 ”E 1209
                           
                           
                              Polyvinyylialkoholi-polyetyleeniglykoli-oksaskopolymeeri”
                           
                        
            
                  2)
               
               
                  Lisätään E osan elintarvikeryhmässä 17.1 ”Ravintolisät kiinteässä muodossa, myös kapselit, tabletit ja vastaavat, paitsi pureskeltavassa muodossa olevat” olevan lisäainetta E 1208 koskevan kohdan jälkeen uusi kohta seuraavasti:
                  
                               
                           
                           
                              ”E 1209
                           
                           
                              Polyvinyylialkoholi-polyetyleeniglykoli-oksaskopolymeeri
                           
                           
                              100 000”
                           
                           
                               
                           
                           
                               
                           
                        
            
   
      LIITE II
      Lisätään asetuksen (EU) N:o 231/2012 liitteessä olevan elintarvikelisäainetta E 1208 (Polyvinyylipyrrolidoni-vinyyliasetaattikopolymeeri) koskevan kohdan jälkeen kohta seuraavasti:
      
         
            ”E 1209 POLYVINYYLIALKOHOLI-POLYETYLEENIGLYKOLI-OKSASKOPOLYMEERI
         
         
                     
                        Synonyymit
                     
                  
                  
                     Makrogolipoly(vinyylialkoholi)oksaskopolymeeri; poly(etaani-1,2-diolioksasetanoli); etenoli, polymeeri oksiraanin kanssa, haaroittunut; oksiraani, polymeeri etanolin kanssa, haaroittunut; etyleenioksidi-vinyylialkoholi-oksaskopolymeeri
                  
               
                     
                        Määritelmä
                     
                  
                  
                     Polyvinyylialkoholi-polyetyleeniglykoli-oksaskopolymeeri on synteettinen kopolymeeri, jossa on noin 75 % PVA-yksiköitä ja 25 % PEG-yksiköitä.
                  
               
                     CAS-numero
                  
                  
                     96734-39-3
                  
               
                     Kemiallinen nimi
                  
                  
                     Polyvinyylialkoholi-polyetyleeniglykoli-oksaskopolymeeri
                  
               
                     Kemiallinen kaava
                  
                  
                      
                  
               
                     Keskimääräinen molekyylipaino
                  
                  
                     40 000–50 000 g/mol
                  
               
                     
                        Kuvaus
                     
                  
                  
                     Väriltään valkoisesta kellertävään vaihteleva jauhe
                  
               
                     
                        Tunnistaminen
                     
                  
                  
                      
                  
               
                     Liukoisuus
                  
                  
                     Liukenee hyvin veteen, laimennettuihin happoihin ja laimennettuihin alkalihydroksidiliuoksiin; käytännössä liukenematon etanoliin, etikkahappoon, asetoniin ja kloroformiin.
                  
               
                     Infrapunaspektri
                  
                  
                     Noudatettava
                  
               
                     pH-arvo
                  
                  
                     5,0–8,0
                  
               
                     
                        Puhtaus
                     
                  
                  
                      
                  
               
                     Esteriluku
                  
                  
                     10–75 mg/g KOH:na
                  
               
                     Dynaaminen viskositeetti
                  
                  
                     50–250 mPa·s
                  
               
                     Kuivaushäviö
                  
                  
                     Enintään 5 %
                  
               
                     Sulfaattituhka
                  
                  
                     Enintään 2 %
                  
               
                     Vinyyliasetaatti
                  
                  
                     Enintään 20 mg/kg
                  
               
                     Etikkahappo/kokonaisasetaattipitoisuus
                  
                  
                     Enintään 1,5 %
                  
               
                     Etyleeniglykoli
                  
                  
                     Enintään 50 mg/kg
                  
               
                     Dietyleeniglykoli
                  
                  
                     Enintään 50 mg/kg
                  
               
                     1,4-Dioksaani
                  
                  
                     Enintään 10 mg/kg
                  
               
                     Etyleenioksidi
                  
                  
                     Enintään 0,2 mg/kg
                  
               
                     Arseeni
                  
                  
                     Enintään 3 mg/kg
                  
               
                     Lyijy
                  
                  
                     Enintään 1 mg/kg
                  
               
                     Elohopea
                  
                  
                     Enintään 1 mg/kg
                  
               
                     Kadmium
                  
                  
                     Enintään 1 mg/kg”